கேள்வி: முடுக்க வரைபடம் பற்றி விளக்கவும்.
பதில்: முடுக்க வரைபடம் அல்லது முடுக்க வரைபடக் கருவி (''accelerograph '') என்பது ஒரு வலுவான-இயக்கக் கருவி அல்லது நிலநடுக்கமானி அல்லது வெறுமனே ஒரு நிலநடுக்கம் முடுக்கமானி ஆகும். இக்கருவிகள் பொதுவாக ஒரு தன்னிச்சையான பெட்டியாக வடிவமைக்கப்பட்டுள்ளன, முற்காலத்தில் இது ஒரு காகிதம் அல்லது படலப்பதிப்பியை (ஒரு ஒப்புடக் கருவி) உள்ளடக்கியது, ஆனால் தற்போது இவை பெரும்பாலும் எண்ணிம ஊடகத்தில் நேரடியாகப் பதிவு செய்கின்றன, பின்னர் இணையம் வழியாக அவற்றின் தரவுகள் அனுப்பப்படுகிறது. நிலநடுக்கத்தின் தரை இயக்கம் மிகவும் வலுவாக இருக்கும்போது, ​​அதிக உணர்திறன் கொண்ட நிலநடுக்கமானிகள் அளவுகோலில் இருந்து விலகிச் செல்லும்போது முடுக்க வரைபடங்கள் பயனுள்ளதாக இருக்கும். முடுக்க வரைபடங்கள், நேரத்தைப் பொறுத்து தரையின் முடுக்கம்ப் பதிவு செய்கின்றன. இந்தப் பதிவு பெரும்பாலும் முடுக்க வரைபடங்கள், வலுவான-இயக்கப் பதிவு அல்லது முடுக்கம் நேர-வரலாறு என்று அழைக்கப்படுகிறது. இந்தப் பதிவிலிருந்து வலுவான-இயக்க தீவிர அளவீடுகள் (IM) கணக்கிடப்படலாம்.